ოსური ნინა

ოსური ნინა (ოს. Ирон ӕвзаг ვარდა Иронау, ), ინდოევროპულ ნინეფიშ ფანიაშ ირანულ ბუნაშ ნინა რე; გენეტურო მითმიარსხუ სკვითურ-ალანურ ნინას. თაროგოფაჩილი რე ოორუე ოსეთის,  თაშნეშე საქორთუოს (ცხინვალიშ რეგიონს დო ნორთობურო კანკალე რეგიონს), ყაბარდო-ბალყარეთის დო სტავროპოლიშ აკანს. ოსურ ნინაშა მორაგადეეფიშ მუდანობა ასე 700 000-შახ რე.

ოსურ ნინაშ უღუ ჟირი დიალექტი: ირონული (სალიტერატურო ნინაშ ოსხირი რე) დო დიგორული. ოსური ნინაშ ფონეტიკას დო ლექსიკას დიდი გოლინა იღვენუ კავკაციური ორენქ, გიშაკეძაფილო ქორთულ ნინაქ. 

ალმახანურ ოსურ ნინაქ გჷმიქომინჷ ირანულნინამი მახორობაშ კათაფათ ოორუე კავკაციაშ აკანური მახორობაწკჷმა, ნამუქჷთ თათარ-მონღოლეფიშ დო თემურლენგიშ მიშაკათინიშ ბორჯის ცენტრალურ კავკაციაშა ირტეს. თეშნერო, ოსურ ნინაქ გედიდარჷ ინდოევროპული ნინეფიშო ურჩქვანელი ლექსიკათ (აშკარათ ადიღეური, ნახურ-დაღესტანური დო ქართველური წჷმოულობაშ ზიტყვეფით), თეჯგურა ირაგადინე ფონოლოგიურ აკოდგინალუაშე ხოლო. 28 წოროხონარამი რე (მ. შ. კვათჷრეფი — კ, წ, ჭ, ტ, პ) დო 7 ხონარამი. ნინას 9 რთაფა უღუ. რთაფა აგლუტინაციური რე, უღულაფა — ფლექსიური. ოსურ ნინას ძალამ კომპლექსური გრამატიკა უღუ. ოსურ ნინაქ ჯვეშირანული ნინაშ მიარე მუშობურობეფი ქისქილიდუ. ოსური რთაფა აკმოდირთუ 8 რთაფაშე.

 რესურსეფი ინტერნეტის 
 გვანცელაძე, თეიმურაზ : „აფხაზური სამწიგნობრო ენის ქართულ გრაფიკაზე გადაყვანის ისტორიიდან“
 Теимураз Гванцеладзе: «Из истории перехода абхазского книжного языка на грузинскую графику»

 ლიტერატურა 
 Абаев Василий Иванович: Осетинский язык и фольклор, т. 1, М.-Л., 1949;
 Ахвледиани Гиоргий Сариданович: Сборник избранных работ по осетинскому языку, кн., 1, Тб., 1960;
 Грамматика осетинкого языка, т. 1-2, Орджоникидзе, 1963-69;
 Шёгрен Андрей Михайлович: Осетинская грамматика, ч. 1-2, СПб., 1844 

კატეგორია:ოსეთი
კატეგორია:ირანული ნინეფი
კატეგორია:საქორთუოშ ნინეფი
კატეგორია:რუსეთიშ ნინეფი